Σκότωσα τη μητέρα μου

Το Σκότωσα τη μητέρα μου () είναι  καναδική δραματική ταινία του 2009 σε σενάριο, σκηνοθεσία, παραγωγή και με πρωταγωνιστή τον Ξαβιέ Ντολάν, στο σκηνοθετικό του ντεμπούτο. Χαλαρά αυτοβιογραφικό, ακολουθεί την περίπλοκη σχέση μεταξύ ενός νεαρού άνδρα, του Hubert Minel (Dolan) και της μητέρας του (Anne Dorval). Η ταινία προσέλκυσε την προσοχή του διεθνούς Τύπου όταν κέρδισε τρία βραβεία από το πρόγραμμα Director's Fortnight στο Φεστιβάλ των Καννών το 2009.  Μετά την προβολή της, η ταινία απέσπασε χειροκροτήματα.  Προβλήθηκε σε 12 κινηματογράφους στο Κεμπέκ και 60 στη Γαλλία. 

Το I Killed My Mother ανακοινώθηκε ως η υποψηφιότητα του Καναδά για το Όσκαρ Καλύτερης Διεθνούς Ταινίας μεγάλου μήκους στα 82α Όσκαρ, αλλά δεν προτάθηκε.

 Πλοκή 
Η ταινία ξεκινά με έναν μονόλογο του Hubert Minel  στον οποίο εξηγεί πώς αγαπά τη μητέρα του αλλά δεν αντέχει να είναι γιος της. Αποκαλύπτει επίσης ότι όταν ήταν μικρότερος τα πράγματα ήταν καλύτερα μεταξύ τους.

Ο Hubert είναι ένας 16χρονος Καναδός από το Κεμπέκ που ζει στα προάστια του Μόντρεαλ με την ανύπαντρη μητέρα του, Chatale, η οποία χώρισε από τον πατέρα του Hubert, Richard, όταν ο Hubert ήταν πολύ νεότερος. Ο Hubert μόλις και μετά βίας βλέπει τον πατέρα του, και αυτό ενισχύει την εχθρότητα μεταξύ μητέρας και γιου. Ένα πρωί, καθώς η μητέρα του τον πηγαίνει στο σχολείο, ο Hubert ξεκινά έναν καυγά μαζί της επειδή εκείνη μακιγιαριζόταν ενώ οδηγούσε. Ο καυγάς τελειώνει όταν η Chantale σταματάει το αυτοκίνητο και του λέει να περπατήσει μέχρι το σχολείο. Στο σχολείο ο Hubert ισχυρίζεται στη δασκάλα του, την κυρία Cloutier, ότι η μητέρα του είναι νεκρή. Αφού η δασκάλα διαπιστώνει ότι είναι ψέμα, εκφράζει αυτό το ψέμα ως «εσύ σκότωσες τη μητέρα σου». Αυτό εμπνέει τον Hubert να γράψει ένα δοκίμιο για το σχολείο με τίτλο «Σκότωσα τη μητέρα μου».

Αργότερα στην ταινία, ο Hubert εκφράζει στη μητέρα του ότι θέλει να ζήσει στο δικό του διαμέρισμα. Στην αρχή η μητέρα του φαίνεται να συμφωνεί, αλλά την επόμενη μέρα αλλάζει γνώμη και δεν το επιτρέπει, ισχυριζόμενη ότι πιστεύει ότι είναι ακόμη πολύ μικρός. Ο φίλος του Hubert, Antonin, αποκαλύπτεται ότι είναι το αγόρι του, αλλά ο Hubert δεν το έχει πει στη μητέρα του, και εκείνη το μαθαίνει από τη μητέρα του Antonin, η οποία υπέθεσε ότι η Chantale γνώριζε ήδη. Η Chantale, σε κάποιο βαθμό, αποδέχεται την ομοφυλοφιλία του γιου της. Ωστόσο, φαίνεται πληγωμένη που δεν της το είπε.

Η σχέση μεταξύ μητέρας και γιου συνεχίζει να επιδεινώνεται και ο Hubert πηγαίνει να ζήσει με τον δάσκαλό του, προσποιούμενος ότι μένει με τον φίλο του. Ο πατέρας του Hubert τον προσκαλεί για μια επίσκεψη. Ωστόσο, όταν φτάσουν εκεί, ο Richard και η Chantale λένε στον Hubert ότι αποφάσισαν να τον στείλουν σε ένα οικοτροφείο στο Coaticook . Ο Hubert είναι βαθιά θυμωμένος που ο πατέρας του παίρνει αυτήν την απόφαση, αφού ο Hubert βλέπει τον πατέρα του μόνο τα Χριστούγεννα και το Πάσχα.

Στο καθολικό οικοτροφείο, ο Hubert γνωρίζει τον Eric, με τον οποίο απατά τον Antonin. Ο Eric προσκαλεί τον Hubert να πάει σε ένα νυχτερινό κέντρο με τους άλλους μαθητές, όπου φιλιούνται. O Hubert παίρνει το μετρό για να γυρίσει σπίτι, ξυπνά τη μητέρα του και οι δυο τους κάνουν μια συναισθηματική συζήτηση. Το επόμενο πρωί, πηγαίνει τον Hubert στο χώρο εργασίας της μητέρας του Antonin για να βοηθήσει να στάξουν μπογιές στους τοίχους. Αυτός και ο Antonin τελειώνουν, και ξαπλώνουν. Ο Antonin ξαπλώνει από πάνω του και τον φιλάει και καταλήγουν να κάνουν σεξ. Ο Hubert, αργότερα στο σπίτι, ανακαλύπτει ότι η μητέρα του τον έχει γράψει για άλλη μια χρονιά στο οικοτροφείο. Εξαιτίας αυτού, ο Hubert καταστρέφει την κρεβατοκάμαρα της μητέρας του, αλλά αμέσως μετά, ηρεμεί και την καθαρίζει. Οι δυο τους τσακώνονται και η Chantale στέλνει τον Hubert στο σπίτι του Antonin, από το οποίο επιστρέφει στο σχολείο την επόμενη μέρα.

Πίσω στο σχολείο, δύο συμμαθητές του Hubert τον ξυλοκοπούν. Αυτό κάνει τον Hubert να το σκάσει από το σχολείο. Ο διευθυντής του σχολείου τηλεφωνεί στη Chantale για να την ενημερώσει για τις εξελίξεις, αποκαλύπτοντας το σημείωμα που άφησε ο Hubert, λέγοντας ότι θα είναι «Στο βασίλειό του». Η Chantale ξέρει ακριβώς πού βρίσκεται το «βασίλειο» του Hubert: το σπίτι που έζησε ως παιδί με τους δύο γονείς του. Ο διευθυντής αρχίζει επίσης να κάνει κύρηγμα στη Chantale, κάτι που την κάνει να ξεσπάσει εναντίον του, λέγοντας πως εκείνος πιστεύει ότι είναι καλύτερος από αυτήν και πώς δεν έχει δικαίωμα να κρίνει μια ανύπαντρη μητέρα. Ο Hubert το σκάει με τη βοήθεια του Antonin, ο οποίος έχει δανειστεί το αυτοκίνητο της μητέρας του. Στο ταξίδι, ο Antonin λέει στον Hubert ότι είναι εγωιστής και νοιάζεται μόνο για τον εαυτό του, αλλά προσθέτει ότι τον αγαπά.

Πράγματι, η Chantale βρίσκει τον Hubert και τον Antonin εκεί και κάθεται δίπλα στο Hubert κοιτάζοντας την παραλία. Η ταινία τελειώνει με ένα οικογενειακό βίντεο του Hubert ως παιδί που παίζει με τη μητέρα του.

 Διανομή 

 Παραγωγή 
μικρογραφία| Η Anne Dorval, ο François Arnaud και ο Xavier Dolan στη σκηνή για ένα Q&A στο Διεθνές Φεστιβάλ Κινηματογράφου του Τορόντο το 2009 .
Ο Ξαβιέ Ντολάν έγραψε το σενάριο όταν ήταν 16 ετών. Σε συνέντευξή του στην καναδική εφημερίδα Le Soleil είπε ότι η ταινία ήταν εν μέρει αυτοβιογραφική. 

Η ταινία αρχικά χρηματοδοτήθηκε από τον Dolan, αλλά όταν προέκυψε ανάγκη για περισσότερα χρήματα, ζήτησε χορηγίες τόσο από την Téléfilm όσο και από το SODEC . Και οι δύο τον απέρριψαν για διαφορετικούς λόγους.  Η SODEC, που είχε αγαπήσει το έργο αλλά αρνήθηκε να το χρηματοδοτήσει επειδή είχε απευθυνθεί σε ένα υπερβολικά εμπορικό τμήμα, ενθάρρυνε τον Dolan να το υποβάλει ξανά στο πιο κατάλληλο τμήμα "indie", όπως και έγινε.

Τον Δεκέμβριο του 2008, η SODEC του έδωσε επιχορήγηση 400.000 δολαρίων. Συνολικά, η ταινία κόστισε περίπου $800.000 CAD. Ο Dolan είπε ότι το σύστημα για την απόκτηση χρηματοδότησης είναι «[...] ένας απαρχαιωμένος χρηματοδοτικός μηχανισμός που κρατά όμηρους τα δημιουργικά περιουσιακά στοιχεία του Κεμπέκ».

Παραπομπές

Εξωτερικοί σύνδεσμοι


Κατηγορία:Ταινίες σε σκηνοθεσία Ξαβιέ Ντολάν
Κατηγορία:Ταινίες του 2009
Κατηγορία:Γαλλόφωνες ταινίες
Κατηγορία:Καναδικές ταινίες
Κατηγορία:Σκηνοθετικό ντεμπούτο σε ταινίες